title: Sant Feliu de Veri
text: Sant Feliu de Veri ye un lugar aragonés de la provincia de Uesca situato en la comarca de Ribagorza, en lo municipio de Bisagorri. En 1991 teneba una población de 81 habitants.
  
  Cheografía 
  Ye situau sobre lo barranco de Gabás, a 1.415 metros d'altaria sobre lo nibel de la mar y a una distancia de 136 km d'a ciudat de Uesca, la capital de la suya provincia, y cuenta con 4 aldeyas arredol: Buyelgas, La Muria, Doz y Veri.
  
  Toponimia 
  En lo Fogache de 1495 s'escribiba Sant Feliu. En las Guías Prames s'escribe San Feliu sin d'apelativo.
  
  Parla 
  
  La parla de Sant Feliu de Veri fa part chunto con las parlas de Sant Martín de Veri, Veri, Dos, Buyelgas y La Muria de la "zona C" de l'aragonés benasqués.
  
  Adintro de las parlas de transición entre l'aragonés y lo catalán la "zona C" representa un grau mayor de coincidencia con lo catalán que las atras parlas de la Val de Benás. La menor freqüencia de diftongacions romances (la diftongación romanz distingue a l'aragonés de lo catalán), se manifiesta en un sufixo -ello en cuenta de lo sufixo -iello. Bi ha una mayor freqüencia de l'apocope de la vocal final y unas formas en la conchugación que més pareixidas a lo catalán (faigo, diuen, veu, cau, viuen, pot, volé, ecetra); tamién bi ha diferiencias lexicas.
  
  Molimentos 
  Ilesia de Sant Felix, sieglo XVI.
  
  Se veiga tamién 
  Lista de municipios de Uesca.
  
  Entidaz locals menors d'Aragón
  Lugars de Bisagorri
  Localidaz d'a diocesi de Balbastro-Monzón en Ribagorza